PolyAgent/wiki_georgian_en_parallel_20231101 huggingface dataset:
გერმანია 1952 წლის ზაფხულის ოლიმპიურ თამაშებზე

გერმანია 1952 წლის ზაფხულის ოლიმპიურ თამაშებზე
გერმანიამ ზაფხულის ოლიმპიურ თამაშებზე მეცხრედ იასპარეზა 1952 წელს, ფინეთის დედაქალაქ ჰელსინკიში. ამ თამაშებზე მათ 7 ვერცხლისა და 17 ბრინჯაოს მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1952 წლის ზაფხულის ოლიმპიურ თამაშებზე
გერმანია ზაფხულის ოლიმპიურ თამაშებზე
ევროპის ქვეყნები ზაფხულის ოლიმპიურ თამაშებზე
საწალიკე

საწალიკე — მთა საქართველოში, რაჭა-ლეჩხუმისა და ქვემო სვანეთის მხარეში, ამბროლაურის მუნიციპალიტეტში. მდებარეობს რაჭის ქედზე. სიმაღლე 1996 მ. აგებულია ცარცული ასაკის კირქვებითა და გადოლომიტებული კირქვებით. ჩრდილოეთ-დასავლეთ კალთა დამრეცია და თანაბარი დახრილობით ეშვება შაორის ქვაბულისაკენ. ახასიათებს რელიეფის კარსტული ფორმები. შემოსილია სუბალპური მცენარეულობით. მთის ძირას საწალიკეს უღელეტეხილია.
ლიტერატურა
რაჭა-ლეჩხუმისა და ქვემო სვანეთის მხარის მთები
სარა ჰეგაზი

სარა ჰეგაზი (დ. 1989, ეგვიპტე — გ. 13 ივნისი, 2020, ტორონტო, ონტარიო, კანადა) — ეგვიპტელი ლესბოსელი აქტივისტი. 2017 წელს, კაიროში გამართული კონცერტის დროს მის მიერ აღმართული ფერადი დროშის (ლგბტ თემის დროშა) გამო, ის დააპატიმრეს და სამი თვის მანძილზე აწამებდნენ. ჰეგაზი, ეგვიპტის ციხეში წამების შედეგად, პოსტტრავმული სტრესული აშლილობის დიაგნოზით ცხოვრობდა. ციხიდან გათავისუფლების შემდეგ, მას კანადაში თავშესაფარი მიეცა.
სქოლიო
დაბადებული 1989
გარდაცვლილი 13 ივნისი
გარდაცვლილი 2020
ეგვიპტელი უფლებადამცველები
ეგვიპტელი ფემინისტები
ეგვიპტელი ლგბტ მოძრაობის აქტივისტები
ყვავისხმალა

ყვავისხმალა — ორწლიანი ბალახოვანი მცენარე. ღერო სწორია ან წამოწეული, სიმაღლით — 10-30 სმ, დატოტვილი. ფოთლები სამ ნაწილად ფრთისებურად განკვეთილია ძაფისებურ-ხაზურ წვეტიან ნაკვთებად. ფესვთანური ფოთლები როზეტულია. ღეროსეული ფოთლები ძალიან პატარაა და თათის მსგავსად დაყოფილი. ყვავილები გრძელ ტოტებზეა მოთავსებული. გვირგვინი ყვითელია. გვერდითი ნაკვთები შავი წერტილებით არის დაფარული. მცენარე გავრცელებულია ნათესებსა და კლდოვან ადგილებში. გავრცელებულია, ძირითადად, აღმოსავლეთ საქართველოში. გავრცელების საერთო არეალი მოიცავს კავკასიას, ცენტრალურ და სამხრეთ ევროპას, მცირე აზიასა და ირანს.
ლიტერატურა
სუხიტაშვილი კ., საქართველოს ყვავილოვანი მცენარეები, თბ., 2018, გვ. 588.
ორლებნიანნი
ყაყაჩოსებრნი
გაეროს უშიშროების საბჭოს რეზოლუცია 892

გაეროს უშიშროების საბჭოს რეზოლუცია 892 მიიღეს ერთხმად 1993 წლის 22 დეკემბერს. ქართულ-აფხაზური ომის შესახებ, უშიშროების საბჭოს წინა 849 (1993), 854 (1993), 858 (1993), 876 და 881, ასევე გაეროს სამშვიდობო ძალების უსაფრთხოებაზე 868 რეზოლუციის დამტკიცებით, საბჭომ საქართველოში 50 სამხედრო დამკვირვებლის ეტაპობრივ განლაგებაზე იმსჯელა.
საბჭომ მიესალმა საქართველოსა და აფხაზეთს შორის გაფორმებულ ურთიერთგაგების მემორანდუმს და აღნიშნა, რომ კონფლიქტის ზონაში საერთაშორისო თანამეგობრობის გააქტიურება, ხელს შეუწყობს მშვიდობის დამყარებას. საბჭომ ასევე გაითვალისწინა მოსკოვში გამართული მოლაპარაკებები და 1994 წლის 11 იანვარს, კონფლიქტის მოგვარების მიზნით ჟენევაში დაგეგმილი მოლაპარაკებები. მოლაპარაკებების დროს პროგრესს მიაღწიეს და ამან გაამართლა დამატებითი გაეროს სამხედრო დამკვირვებლების განლაგება. თუმცა, ამავე დროს საბჭომ შეშფოთება გამოთქვა საქართველოში არსებულ ჰუმანიტარულ სიტუაციასთან და დევნილთა და ლტოლვილთა რაოდენობის ზრდასთან დაკავშირებით.
50 სამხედრო დამკვირვებლის განლაგების შემდეგ, გენერალურმა მდივნმა, ბუტროს ბუტროს-გალიმ გამოთქვა კიდევ უფრო მეტი დამკვირვებლების გამოგზავნის სურვილი იმ შემთხვევაში, თუ სიტუაცია გაუმჯობესდება. საბჭო განიხილავს საქართველოში გაეროს დამკვირვებელთა მისიის (UNOMIG) მანდატს, მოლაპარაკებებში პროგრესის შემთხვევაში. ამ თვალსაზრისით, მხარეებს მოუწოდეს შეასრულონ თავიანთი ვალდებულებები ურთიერთგაგებისა და ცეცხლის შეწყვეტის შეთანხმების მიხედვით და უზრუნველყონ UNOMIG-ის პერსონალის უსაფრთხოება. საბჭომ მიესალმა რუსეთის დახმარებას ამ სფეროში.
რეზოლუციის ბოლოს, საბჭომ მოუწოდა ლტოლვილების მშობლიურ სახლში დაბრუნებისა და სამოქალაქო მოსახლეობისთვის ჰუმანიტარული დახმარების გაწევისკენ, ხოლო დონორ ქვეყნებს შესთავაზეს გაერთიანებული ერების ორგანიზაციის ჰუმანიტარულ დახმარებაში წვლილის შეტანა.
იხილეთ აგრეთვე
სოხუმის დაცემა
გაეროს მისია საქართველოში
გაეროს უშიშროების საბჭოს რეზოლუციები აფხაზეთის შესახებ
აფხაზეთის ომი
რესურსები ინტერნეტში
რეზოლუციის ტექსტი undocs.org-ზე
სქოლიო
881
გაეროს უშიშროების საბჭოს რეზოლუციები აფხაზეთის შესახებ
გაეროს უშიშროების საბჭოს რეზოლუციები საქართველოს შესახებ
აფხაზეთის კონფლიქტი
1993 წელი საქართველოში
ზურაბ ლიპარტია

ზურაბ ლიპარტია
ზურაბ შალვას ძე ლიპარტია (დ. 5 აგვისტო, 1947, რუხი, ზუგდიდის რაიონი, საქართველოს სსრ) — ქართველი ინჟინერ-ეკონომისტი. აფხაზეთის მეცნიერებათა ეროვნული აკადემიის წევრი (2001), ეკონომიკურ მეცნიერებათა დოქტორი (2000), პროფესორი (2000).
ბიოგრაფია
1972 წელს დაამთავრა ლენინგრადის სატყეო-ტექნიკური აკადადემია საინჟინრო-ეკონომიური ფაკულტეტი. 1973-1987 წლებში მუშაობდა საქართველოს „ენგურჰესმშენის“ სამრეწველო-საწარმოთა გაერთიანების გენერალურ დირექტორის მოადგილედ, 1987-2007 წლებში აფხაზეთის მ. გორკის სახელობის სახელმწიფო უნივერსიტეტში ეკონომიკისა და ბიზნესის ფაკულტეტზე. 2000-2006 წლებში შეთავსებით ეწეოდა სამეცნიერო-პედაგოგიურ მოღვაწეობას საქართველოს საბაჟო აკადემიაში, 2007-2013 წლებში ახალციხის სახელმწიფო ინსტიტუტში. 2002-2007 წლებში იყო აფხაზეთის მეცნიერებათა აკადემიასთან არსებული სასწავლო-სამეცნიერო დაწესებულება შპს „აესას“ რექტორი. 2009 წლიდან სტუ-ის სრული პროფესორია.
ლიპარტია ავტორია სამეცნიერო ნაშრომების, მ. შ. მონოგრაფიებისა და სახელმძღვანელოების. მისი სამეცნიერო ნაშრომები ეხება საქართველოს რეგიონების სოციალურ-ეკონომიკური განვითარების პრიორიტეტების, აღრიცხვისა და აუდიტის საერთაშორისო სტანდარტებთან ჰარმონიზაციის პრობლემების კვლევას.
შრომები
კორპორაციული ფინანსები (თეორია, პრაქტიკა, სტრატეგიები), ტ. 1–2, თბ., 2012–13 (თანაავტ.);
ბუღალტრული აღრიცხვისა და ფინანსური აუდიტის ადმინისტრირება საქართველოში, თბ., 2017;
ფინანსური მენეჯმენტის ფილოსოფია, თბ., 2017;
ბიზნესის ანალიზი (შეფასება და განვითარების პროგნოზირება), თბ., 2020;
სტრატეგიული მენეჯმენტი, თბ., 2022.
ჯილდოები და მედლები
დაჯილდოებულია ღირსების ორდენით (2013).
რესურსები ინტერნეტში
ლიპარტია ზურაბ შალვას ძე
დაბადებული 5 აგვისტო
დაბადებული 1947
ქართველი ინჟინერ-ეკონომისტები
თელა (ლაგოდეხის მუნიციპალიტეტი)

თელა (ლაგოდეხის მუნიციპალიტეტი)
თელა — სოფელი საქართველოში, ლაგოდეხის მუნიციპალიტეტში (ცოდნისკარის თემი), მდებარეობს ალაზნის ვაკეზე, მდინარე ბაისუბნისხევის ორივე ნაპირზე. ზღვის დონიდან 280 მეტრი, ლაგოდეხიდან 12 კილომეტრი. 2014 წლის აღწერის მონაცემებით სოფელში ცხოვრობს 779 ადამიანი.
2011 წლის 16 ნოემბერს სოფელში ჩამოწოლილი მეწყერის შედეგად ძვ. წ. I და II საუკუნეების უნიკალური ნივთები აღმოჩნდა. კერძოდ ელინისტური შავპრიალა თიხის ჭურჭელი, დოქები, ბრინჯაოს სამაჯურები და კალმის სამკაულები, რომლებიც ოქროს მტვრით არის დაფარული.
დემოგრაფია
2014 წლის აღწერის მონაცემებით სოფელში ცხოვრობს 779 ადამიანი.
ლიტერატურა
სქოლიო
ლაგოდეხის მუნიციპალიტეტის სოფლები
შეჰრაზატი

შეჰრაზატი (დ. 3 სექტემბერი, 1952) — თურქი ტელეწამყვანი, ფილანტროპი, კომპოზიტორი, სიმღერების ავტორი, პროდიუსერი, ჯაზ და პოპ მომღერალი. მისი კარიერა მოიცავს 45-ზე მეტ წელს. გამოცემული აქვს რამდენიმე ალბომი და სინგლი.
რესურსები ინტერნეტში
დისკოგრაფია Discogs-ზე.
Twitter-ის გვერდი.
დაბადებული 3 სექტემბერი
დაბადებული 1952
თურქი კომპოზიტორები
ანდრიივკა (სტარობეშევეს რაიონი, ოლექსანდრივკის სოფსაბჭო)

ანდრიივკა (სტარობეშევეს რაიონი, ოლექსანდრივკის სოფსაბჭო)
ანდრიივკა — სოფელი უკრაინაში. მდებარეობს დონეცკის ოლქის სტარობეშევეს რაიონში. 2013 წელს სოფლის მოსახლეობა 477 კაცს შეადგენდა.
რესურსები ინტერნეტში
სოფლის ამინდი
სტარობეშევეს რაიონის სოფლები
ფრონტეირა (მინას-ჟერაისი)

ფრონტეირა (მინას-ჟერაისი)
ფრონტეირა — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 458 მეტრზე. მიეკუთვნება ტრიანგულუ-მინეირუ-ი-ალტუ-პარანაიბის მეზორეგიონს. შედის ეკონომიკურ-სტატისტიკურ მიკრორეგიონ ფრუტალის შემადგენლობაში.
2010 წლის მონაცემებით, მოსახლეობა 14 041 ადამიანს შეადგენდა, მოსახლეობის სიმჭიდროვე 70.21 კმ²-ზე. ფართობი 199 987 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
Kudryavtsevo, Kharovsky District, Vologda Oblast

Kudryavtsevo, Kharovsky District, Vologda Oblast
Kudryavtsevo is a rural locality (a village) in Kubenskoye Rural Settlement, Kharovsky District, Vologda Oblast, Russia. The population was 7 as of 2002.
Geography
Kudryavtsevo is located 29 km west of Kharovsk (the district's administrative centre) by road. Zimnitsa is the nearest rural locality.
References
Rural localities in Kharovsky District
ზურაბ აბაშიძე

ზურაბ აბაშიძე
ზურაბ ირაკლის ძე აბაშიძე (დ. 11 ივნისი, 1951, თბილისი, საქართველოს სსრ, სსრკ) — ქართველი დიპლომატი. ქართული ენციკლოპედიის მთავარი სამეცნიერო რედაქციის მთავარი რედაქტორი. დაამთავრა მოსკოვის უცხო ენათა ინსტიტუტი. დაცული აქვს საკანდიდატო დისერტაცია ესპანისტიკაში (1983). არის პოლიტოლოგიის მეცნიერებათა დოქტორი (2001). გამოქვეყნებული აქვს სამეცნიერო სტატიები ესპანისტიკასა და პოლიტოლოგიაში. არის ავტორი წიგნისა „ნატო და საქართველო: უტოპიიდან რეალობისკენ“ (2000). იყო საბჭოთა კავშირის კომუნისტური პარტიის წევრი (1976-1990).
ბიოგრაფია
1973 წელს დაამთავრა მოსკოვის უცხო ენათა ინსტიტუტი. 1974-1978 წლებში იყო საგარეო საქმეთა სამინისტროს პირველი მდივანი; 1978-1980 წლებში საბჭოთა საკონსულოს ატაშე ბომბეიში; 1980-1984 წლებში საქართველოს საგარეო საქმეთა სამინისტროს განყოფილების გამგე; 1984-1988 წლებში საბჭოთა კავშირის საელჩოს მრჩეველი ესპანეთში; 1993-2000 წლებში საქართველოს საგანგებო და სრულუფლებიანი ელჩი ბენილუქსის ქვეყნებში და ევროკავშირთან და ნატოსთან საქართველოს მისიის ხელმძღვანელი; 2000 წელს საქართველოს საგარეო საქმეთა მინისტრის მოადგილე; 2000-2004 წლებში რუსეთის ფედერაციაში საქართველოს საგანგებო და სრულიფლებიანი ელჩი; 2012 წელს დაინიშნა რუსეთთან ურთიერთობის საკითხებში პრემიერის სპეციალური წარმომადგენლად.
არის საქართველოს უცხოეთთან მეგობრობის საზოგადოების პრეზიდიუმის თავმჯდომარე (1988-1993).
პოზნერის ვიზიტის ჩანაწერი
2023 წლის ივნისში YouTube არხზე გავრცელდა ზურაბ აბაშიძისა და მარკ ზილბერკვიტის ჩანაწერი, რომლის ავთენტურობა თავად აბაშიძემ დაადასტურა, თუმცა „შინაარსობრივად დაჩეხილი, დამონტაჟებული ფეიკი“ უწოდა.
ჩანაწერში, ამ პერიოდში - პრემიერ-მინისტრის სპეციალური წარმომადგენელი, ზურაბ აბაშიძე რუს ჟურნალისტს ვლადიმერ პოზნერსა და მის გარემოცვას ბოდიშს უხდის 2021 წლის 31 მარტს მომხდარი ინციდენტის გამო, როცა თბილისში აქტივისტებმა ვლადიმირ პოზნერის დაბადების დღე ჩაშალეს, საქართველოში ჩამოსულ პოზნერსა და მის სტუმრებს კი ქვეყნის დატოვება პროტესტის ფონზე მოუხდათ.
აუდიოჩანაწერის მიხედვით, ზურაბ აბაშიძე მარკ ზილბერკვიტს ურეკავს და მომხდარის გამო ბოდიშს უხდის, აქციის მონაწილეებს კი, რომლებმაც პანდემიის გამო დაწესებული კომენდანტის საათის პირობებში რუსი ჟურნალისტისა და მისი გარემოცვის რესტორანში ქეიფი გააპროტესტეს, „ნაცისტებს“, „სააკაშვილის მოსყიდულებს“, „უროდებს” და „ზონდერებს“ უწოდებს. ვიდეოზე, რომლის ავთენტურობაც დადგენილი არაა, მითითებულია, რომ საუბარი 2021 წლის 1 აპრილს შედგა.
ბიბლიოგრაფია
ცივი ომი-წარსული თუ დღევანდელობა? (ავტორი). - თბ., 2009. - 224. - ISBN: 978-99928-20-36-0
ნატო და საქართველო : უტოპიიდან რეალობისკენ (ავტორი). - თბ., 2000. - 288
რესურსები ინტერნეტში
სქოლიო
დაბადებული 11 ივნისი
დაბადებული 1951
ქართველი ენათმეცნიერები
ქართველი პოლიტიკის მეცნიერები
ქართველი დიპლომატები
ზურაბ
საბჭოთა კავშირის კომუნისტური პარტიის წევრები
ჯეიმზ მიჩელი

ჯეიმზ მიჩელი (დ. 16 აგვისტო, 1944, მაე, სეიშელი) — სეიშელის პრეზიდენტი 2004-2016 წლებში. 1996-2004 წლებში იკავებდა ვიცე-პრეზიდენტის თანამდებობას.
თავდაპირველად მუშაობდა მასწავლებლად, შემდეგ გადავიდა ტურისტულ ინდუსტრიაში. ქვეყნის დამოუკიდებლობის შემდეგ გაწევრიანდა პრემიერ-მინისტრ ფრანს-ალბერ რენეს მიერ დაარსებულ პარტიაში სახალხო პროგრესული ფრონტი. 1977 წლის სახელმწიფო გადატრიალების შემდეგ ხელმძღვანელობდა ქვეყნის ეკონომიკას. 1996 წლიდან ვიცე-პრეზიდენტია. 2004 წელს ფრანს-ალბერ რენეს გადადგომის შემდეგ გახდა ქვეყნის პრეზიდენტი. 2004 წელს არჩევნების გზით გახდა ქვეყნის პრეზიდენტი.
იხილეთ აგრეთვე
სეიშელის პრეზიდენტი
რესურსები ინტერნეტში
ბიოგრაფია ოფიციალურ საიტზე
სქოლიო
სეიშელის პრეზიდენტები
დაბადებული 16 აგვისტო
დაბადებული 1944
ღანდურის ნაჰია

ღანდურის ნაჰია
ღანდურა (არაბ. ناحية غندورة‎‎) — სირიის ალეპოს მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით ღანდურა პროვინციაში დაახლოებით 17 314 ადამიანი ცხოვრობს. პროვინციის ფართობია 290,95 კმ².
სქოლიო
სირიის ნაჰიები
ბეოტიური მუზარადი

ბეოტიური მუზარადი — საბრძოლო თავსაბურავი, რომელიც გამოიყენებოდა ანტიკურ საბერძნეთსა და ელინისტურ პერიოდში, ასევე ანტიკურ რომში. სავარაუდოდ, ბეოტიიდან გავრცელდა დანარჩენ საბერძნეთში. ის იმეორებდა თექისგან შეკერილი მზისგან დამცავი ბეოტიური ქუდის ფორმას, რომლის ფარფლები დანაკეცებული იყო.
ბეოტიური მუზარადი ღია ტიპისა იყო, ამიტომ ის მეომარს არ უზღუდავდა მხედველობასა და სმენას. მუზარადის დაბლა ჩამოშვებული ფარფლებიანი დაბოლოება კისრის არეს იცავდა, წინა მხარეს კი უფრო გამოზნექილი იყო, რაც მზისა და ზემოდან წამოსული დარტყმებისგან დაცვას უზრუნველყოფდა, გვერდებზე კი რთულ ფორმად დანაკეცებული ფარფლები სახის გვერდითა ნაწილებს გარკვეულწილად იცავდა. ბეოტიურ მუზარადს ხანდახან უმაგრებდნენ გრძელ პლუმაჟსაც (მზადდებოდა ცხენის კუდის ან ფრინველის ფრთისგან).
შეუზღუდავი მხედველობა და სმენა განსაკუთრებით მნიშვნელოვანი იყო კავალერიისთვის, ამიტომ ბეოტიური მუზარადები უფრო ხშირად სწორედ ცხენოსნების მიერ გამოიყენებოდა.
ბეოტიური მუზარადი იჭედებოდა ბრინჯაოს ერთიანი ფურცლისგან კირქვისგან დამზადებულ სპეციალურ თარგის დახმარებით, რომელსაც მუზარადის ფორმა ჰქონდა, ასეთი თარგი დღემდე მოღწეულია. არსებობს ბეოტიური მუზარადის ჩვენამდე მოღწეული ერთი ეგზემპლარი, რომელიც განსაკუთრებით კარგადაა შემონახული, თუ არ ჩავთვლით რამდენიმე დეფექტს. ეს მუზარადი მდინარე ტიგროსში, ერაყში, იპოვეს და სავარაუდოა, რომ ალექსანდრე მაკედონელის კავალერიის წევრს ეკუთვნოდა, რომელმაც იგი მდინარეზე გადასვლისას დაკარგა.
გვიან ელინისტურ პერიოდში ბეოტიური მუზარადი უფრო წაგრძელებული კონუსური ფორმის გახდა და მისი ფარფლების ზომა შემცირდა.
გამოყენება
ათენელი სამხედრო ექსპერტი ქსენოფონტი განსაკუთრებით იწონებდა ბეოტიურ მუზარადს, როცა ამბობდა: „...ბეოტიური მუზარადი არა მხოლოდ უდიდეს დაცვას უზრუნველყოფს კირასის ზემოთ ყველა ნაწილზე, არამედ თავისუფალი მხედველობის საშუალებას იძლევა“. ალექსანდრე მაკედონელმა ეს რჩევა გაითვალისწინა და საკუთარი კავალერია ბეოტიური მუზარადებით აღჭურვა. ალექსანდრეს პომპეის მოზაიკაც და სარკოფაგიც გვიჩვენებს მაკედონელ ცხენოსნებს, რომლებსაც სწორედ ამ ტიპის მუზარადები ახურავთ. როგორც სპეციალურად კავალერიისთვის განკუთვნილი მუზარადი, ის არ იყო ისეთი გავრცელებული, როგორიც კორინთული და ფრიგიული მუზარადები. ბეოტიური მუზარადი გამოიყენებოდა რომაული მოქალაქეთა კავალერიის მიერაც რესპუბლიკის პერიოდში.
სქოლიო
საბრძოლო თავსაბურავები
საბრძოლო აღჭურვილობა
ანტიკური ბერძნული მუზარადები
მეჩხერი

მეჩხერი — სოფელი საქართველოში, იმერეთის მხარის წყალტუბოს მუნიციპალიტეტში (რიონის თემი), მდებარეობს მდინარე რიონის ხეობაში. ზღვის დონიდან 420 მეტრი, წყალტუბოდან 35 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 81 ადამიანი.
ლიტერატურა
სქოლიო
წყალტუბოს მუნიციპალიტეტის სოფლები
ლეონტი მროველი

ლეონტი მროველი — „ქართლის ცხოვრების“ ერთ-ერთ მინაწერში მოხსენიებული პირი, რომელსაც მიეწერება ამ კრებულში შესული თხზულებები: „მეფეთა ცხოვრება“, „არჩილის წამება“ და „ნინოს მიერ ქართლის მოქცევა“. ზოგი მკვლევარი ზემოხსენებულ ლეონტი მროველს აიგივებს ლეონტი რუისის ეპისკოპოსთან. იგი იხსენიება 1066 წლით დათარიღებულ წარწერაში, რომელიც 1957 წელს ქარელის მახლობლად, სოფ. თრეხვში აღმოაჩინეს, აგრეთვე მოიხსენიება როგორც მთავარეპისკოპოსი, ათონის ერთ-ერთ ხელნაწერში და ამჟამად ეროვნულ ბიბლიოთეკაში დაცულ XI საუკუნის ხელნაწერში.
იმავე „ქართლის ცხოვრების“ სხვა მინაწერის მიხედვით, აგრეთვე დასახელებულ ნაწარმოებთა ენობრივ-სტილისტური და ისტორიული ანალიზის შედეგად ბევრი მკვლევარი შეუძლებლად თვლის მათ ავტორად XI საუკუნის მოღვაწის მიჩნევას: „ნინოს მიერ ქართლის მოქცევა“ „ქართლის ცხოვრებაში“ თითქმის სიტყვასიტყვით გადმოწერილია კრებულ „მოქცევაჲ ქართლისაჲში“ დამოწმებული ტექსტიდან. „მეფეთა ცხოვრება“, თვით „ქართლის ცხოვრებაში“ დაცული ერთ-ერთი მინაწერის თანახმად „ჟამითი ჟამად“ (ე. ი. დროდადრო) იწერებოდა, ხოლო „არჩილის წამების“ ავტორ ლეონტი მროველს ამ ნაწარმოების XII საუკუნის მეტაფრასტული რედაქციის უცნობი აგიოგრაფი თვით არჩილის თანამედროვედ (VIII საუკუნის მოღვაწედ) მიიჩნევს. ამიტომაც, ზოგიერთი მკვლევარის აზრით, XI საუკუნის მოღვაწე ლეონტი მროველი ამ თხზულების მხოლოდ რედაქტორი ან გადამწერია. მკვლევართა ნაწილი კი ამ თხზულებებს VIII საუკუნით ათარიღებს და შესაბამისად მათ ავტორად სხვა, VIII საუკუნეში მოღვაწე ლეონტი მროველს მიიჩნევს. უკანასკნელი გამოკვლევებითაც დასტურდება, რომ დასახელებული თხზულებები VIII საუკუნეშია დაწერილი.
ლიტერატურა
გაფრინდაშვილი გ., ლეონტი მროველის 1066 წ. სამშენებლო წარწერა თრეხვის ქვაბებიდან, «საქართველოს სსრ მეცნიერებათა აკადემიის საზ. მეცნიერების განყოფილების მოამბე», 1961, № 1;
ინგოროყვა პ., ლეონტი მროველი, ქართველი ისტორიკოსი, „პამბავთა მწერალი“ მე-8 საუკუნისა, «ენიმკის მოამბე», 1941, ტ. 10;
კეკელიძე კ., ძველი ქართული მწერლობის ისტორია, ტ. 1, თბ., 1951;
საქართველოს ისტორიის ნარკვევები, ტ. 1, თბ., 1970;
ჯავახიშვილი ივ. თხზულებანი თორმეტ ტომად, ტ. 8, თბ., 1977;
რესურსები ინტერნეტში
ლეონტი მროველის შემოქმედება Allgeo.org-ზე
სქოლიო
ქართველი ისტორიკოსები
მროველი მღვდელთმთავრები
ძვ. წ. 159

ძვ. წ. 159
მოვლენები
დაიბადნენ
გარდაიცვალნენ
პუბლიუს ტერენციუსი - რომაელი კომედიოგრაფი.
1957 Soviet Top League

1957 Soviet Top League
12 teams took part in the league with FC Dynamo Moscow winning the championship.
League standings
Results
Top scorers
16 goals
Vasily Buzunov (CSK MO Moscow)
14 goals
Valentin Ivanov (Torpedo Moscow)
13 goals
Aleksei Mamykin (Dynamo Moscow)
12 goals
Nikita Simonyan (Spartak Moscow)
Viktor Sokolov (Lokomotiv Moscow)
Eduard Streltsov (Torpedo Moscow)
10 goals
Yuri Belyayev (CSK MO Moscow)
Genrikh Fedosov (Dynamo Moscow)
9 goals
Mikhail Koman (Dynamo Kiev)
Viktor Voroshilov (Lokomotiv Moscow)
References
Soviet Union - List of final tables (RSSSF)
Soviet Top League seasons
1
Soviet
Soviet
ოგიუსტ მარიეტი

ოგიუსტ მარიეტი
ფრანსუა ოგიუსტ ფერდინან მარიეტი (დ. 11 თებერვალი, 1821 — გ. 19 იანვარი, 1881) — ფრანგი მეცნიერი, არქეოლოგი და ეგვიპტოლოგი, წარწერათა აკადემიის წევრი (1878) ეგვიპტის სიძვილეთა დეპარტამენტის დამაარსებელი (შემდეგში სიძველეთა უმაღლესი საბჭო),ეგვიპტის მუზეუმის რესტავრატორი და დიზაინერი.
ბიოგრაფია
მთავრობის მისიით, 1850 წელს, მარიეტი ეგვიპტეში ჩავიდა. მას ლუვრის მუზეუმისთვის კოპტური, სირიული, არაბული და ეთიოპური მანუსკრიპტებისა და პაპირუსების მოძებნა და შეძენა ევალებოდა.
1851 წელს გათხრების დროს მემსფისში აღმოაჩინა სერაპისის ტაძარი. 1854-1858 წწ. ლუვრის ეგვიპტური განყოფილების მცველი იყო.
1858 წელს დაბრუნდა ეგვიპტეში სადაც დააარსა და ხელმძღვანელობდა "სიძველეთა სამსახურს" და ეგვიპტის მუზეუმს. ტანისის, მემფისის, საკარის, მედუმის, აბიდოსის, თებესა და ჯებელ-ბარკალის გათხრების დროს აღმოაჩინა მრავალი მნიშვნელოვანი წარწერა, ძველ ეგვიპტური ხელოვნებისა და მატერიალური კულტურის ძეგლი.
მიანიჭეს ფაშობა. დაკრძალულია ეგვიპტის მუზეუმის ეზოში.
ლიტერატურა
ღმერთები, აკლდამები და მეცნიერები", კ.კერამი, თბილისი ,ნაკადული", 1972
ფრანგი არქეოლოგები
დაბადებული 11 თებერვალი
დაბადებული 1821
გარდაცვლილი 19 იანვარი
გარდაცვლილი 1881
ალოობა (ფილმი)

ალოობა (ფილმი)
ალოობა — 1967 წლის ქართული მოკლემეტრაჟიანი მხატვრული ფილმი, რომლის დამდგმელი რეჟისორია ლეილა გორდელაძე.
სიუჟეტი
კინონოველა, ჩვეულებრივი სოფლის მცხოვრებთა გამრჯე შრომითა და პატიოსნად მოპოვებული სარჩო-საბადებლით მოგვრილ სიხარულზე მოგვითხრობს. მთელი დღის შრომით დაქანცულ გლეხს ცოლი ურჩევს ბაზარზე გასაყიდ ღვინოში წყალი გაურიოს, მაგრამ პატიოსანი გლეხისათვის ეს სინდის-ნამუსის საქმეა.
როლებში
ზურაბ ქაფიანიძე (ბეჟანა)
მედეა ჩახავა (მაგდა)
ილია ბაკაკური (დათოს პაპა)
ბ. ვიბლიანი (სანდალა)
ლალი ხაბაზაშვილი (ნაზო)
ჰასან სუაკო (პატარ ბიჭი)
რესურსები ინტერნეტში
სქოლიო
1968 წლის ქართული ფილმები
სსრკ-ის ფილმები
1968 წლის ფილმები
ვლადიმერ უგრეხელიძე

ვლადიმერ უგრეხელიძე (დ. 18 აგვისტო, 1939, თბილისი, საქართველოს სსრ, — გ. 3 თებერვალი, 2009, თბილისი, საქართველო) — ქართველი და საბჭოთა კალათბურთელი. საბჭოთა კავშირის სპორტის დამსახურებული ოსტატი (1964). ღირსების ორდენის კავალერი.
ბიოგრაფია
1974 წელს დაამთავრა საქართველოს სასოფლო-სამეურნეო ინსტიტუტის მექანიზაციის ფაკულტეტი. თამაშობდა თბილისის „დინამოში“ (1958–1974). სსრკ ნაკრების წევრი (1960-1965), რომის ოლიმპიური თამაშების მეორე პრიზიორი (1960), მსოფლიოს ჩემპიონატის მესამე პრიზიორი (1963), ევროპის ჩემპიონი (1961), ევროპის ქვეყნების ჩემპიონთა თასის მფლობელი (1962), საბჭოთა კავშირის ჩემპიონი (1968), საბჭოთა კავშირის ჩემპიონატის სამგზის მეორე (1960, 1961, 1969) და მესამე (1965) პრიზიორი, საბჭოთა კავშირის თასის მფლობელი (1969). მაღალი ნახტომისა და ჰაერში შეყოვნების უნარის გამო მეტსახელად „პტიცა“ შეარქვეს. თსუ-ის ფიზიკური აღზრდისა და სპორტის კათედრის გამგე (1997-იდან), დოცენტი.
ძირითადი შედეგები
ლიტერატურა
რესურსები ინტერნეტში
ვლადიმერ უგრეხელიძე — ქართული სპორტი
ვლადიმერ უგრეხელიძე — საქართველოს ოლიმპიელთა კლუბი
ვლადიმერ უგრეხელიძე — მემატიანე
ვლადიმერ უგრეხელიძე — Sports-reference.com
სქოლიო
დაბადებული 18 აგვისტო
დაბადებული 1939
გარდაცვლილი 3 თებერვალი
გარდაცვლილი 2009
ქართველი კალათბურთელები
საქართველოს ღირსების ორდენის კავალრები
ქართველი ოლიმპიური პრიზიორები
საბჭოთა კავშირის სპორტის დამსახურებული ოსტატები
სამასი არაგველი ბაღი

სამასი არაგველი ბაღი
სამასი არაგველის ბაღი — მდებარეობს ცხელი თბილისის გოგირდის წყლების აბანოების ზონაში, 1932 წელს ამ ადგილის კეთილმოწყობის დროს იპოვეს წარწერიანი საფლავის ქვა, რომელიც VIII საუკუნეს მიეკუთვნება. ბაღი მოეწყო ე.წ. ყოფილი, „საზამთროს მოედანზე“ ბაღის ტერიტორია თანდათან გაფართოვდა როგორც ქვემოთ, ისე ზომოთ და დაიჭირა 3,6 ჰა ფართობი. ბაღის მოპირდაპიე მხარეს დგას „სამასი არაგველის მემორიალი“. 1972 წლეს ბაღს ჩაუტარდა რეკონსტრუქცია და კეთილმოწყობა (არქიტექტორი ნ. მგალობლიშვილი).
ლიტერატურა
თბილისის ბაღები და პარკები
პარედეს-დე-ესკალონა

პარედეს-დე-ესკალონა — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ტოლედოს პროვინციის ტორიხოსის კომარკის შემადგენლობაში. ფართობი — 25 კმ². მოსახლეობა — 112 კაცი (2020 წ.).
იხილეთ აგრეთვე
ტოლედოს მუნიციპალიტეტები
რესურსები ინტერნეტში
პარედეს-დე-ესკალონის მუნიციპალიტეტის ოფიციალური საიტი
სქოლიო
ტოლედოს მუნიციპალიტეტები
Fire and Ice

Fire and Ice — შვედი სოლო-შემსრულებელ ინგვი მალმსტინის მეექვსე სტუდიური ალბომი, რომელიც გამოვიდა 1992 წელს ლეიბლზე Elektra Records.
სიმღერების სია
პერსონალი
ინგვი მალმსტინი — გიტარა, სინთეზატორი, სითარი, სიმებიანი საკრავები, ბეკ-ვოკალისტი, პროდიუსერი;
გორან ედმანი — ვოკალი;
მატს ოლაუსონი — კლავიშებიანი საკრავები;
სვანტე ჰენრისონი — ბას გიტარა, ჩელო, სიმებიანი საკრავები;
ბო ვერნერი — დრამი (მე-8 ტრეკის გარდა);
მიხაელ ფონ კნორინგი — დრამი (მე-8 ტრეკი);
პერ ბოგბერგი — ალტი;
ულფ ფორსბერგი — ვიოლინო;
სვეინ-ჰარალდ მარტინსენი — ვიოლინო;
კალე მორაეუსი — ვიოლინო;
ლოლო ლანერბეკი — ფლეიტა;
საიმონ ჰანჰარტი — ინჟინერი;
კეით როუსი — ინჟინერი;
სტივ თომპსონი — მიქშირება;
მაიკლ ბარბიერო — მიქშირება;
ჯორჯ მარინო — მასტერინგი.
პოზიცია ჩარტებში
ჩარტები
რესურსები ინტერნეტში
მიმოხილვა: ინგვი მალმსტინის Fire And Ice საიტზე Guitar Nine Records
სქოლიო
ინგვი მალმსტინის ალბომები
1992 წლის ალბომები
Elektra Records-ის ალბომები
გოგიბედაშვილი

გოგიბედაშვილი
საკუთარი სახელი გოგიბედაშვილი შეიძლება აღნიშნავდეს ერთ-ერთ შემდეგ პიროვნებათაგანს:
დავით დეფი (გოგიბედაშვილი) — პოეტი
ვახტანგ გოგიბედაშვილი — ფიზიოთერაპევტი
ნუგზარ გოგიბედაშვილი — სპორტსმენი (თავისუფალი ჭიდაობა), ექიმი (ენდოკრინოლოგი)
ქართული გვარები
კავკასიის უნივერსიტეტი

კავკასიის უნივერსიტეტი (CU) — უმაღლესი სასწავლებელი საქართველოში, ქალაქ თბილისში. დაარსდა 2004 წელს კავკასიის ბიზნესის სკოლის ბაზაზე.
ამჟამად უნივერსიტეტი შედგება , რომლებიც წარმოდგენილი არიან როგორც სკოლები:
კავკასიის ბიზნესის სკოლა (CSB)
კავკასიის სამართლის სკოლა (CSL)
კავკასიის მედიის სკოლა (CSM)
კავკასიის ტექნოლოგიების სკოლა (CST)
კავკასიის სახელმწიფო მართვის სკოლა (CSG)
კავკასიის ჰუმანიტარული სკოლა (CSH)
კავკასიის ტურიზმის სკოლა (CTS)
კავკასიის ჯანდაცვის სკოლა (CHS).
კავკასიის ეკონომიკის სკოლა (CSE)
რესურსები ინტერნეტში
კავკასიის უნივერსიტეტის ოფიციალური საიტი
პერვომაისკი (აბზელილოვოს რაიონი)

პერვომაისკი (აბზელილოვოს რაიონი)
პერვომაისკი — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 595 ადამიანი. რაიონულ ცენტრ ასკაროვოდან დაშორებულია 43 კილომეტრით. უახლოესი რკინიგზის სადგურია მაგნიტოგორსკი, რომელიც დაშორებულია 50 კმ-ით.
2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (91%).
რესურსები ინტერნეტში
Совет муниципальных образований Республики Башкортостан.
სქოლიო
აბზელილოვოს რაიონის სოფლები